Diari Oficial de la Generalitat Valenciana


Sumari del DOGV 9802, del 05-03-2024 (2024/1699)

RESOLUCIÓ de 24 de gener de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla especial de protecció del castell del Boi, de l'ermita de Sant Bertomeu i del seu entorn, al terme municipal de Vistabella del Maestrat. Expedient 086/9814-DXY.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9802

Data del DOGV
:   05-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1699


Data del document
:   24-01-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 24 de gener de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic del Pla especial de protecció del castell del Boi, de l'ermita de Sant Bertomeu i del seu entorn, al terme municipal de Vistabella del Maestrat. Expedient 086/1398-UKS. [2024/1699]  
  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, el qual establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 086/5591-XHX Vistabella del Maestrat (Castelló).  
  
«Informe ambiental i territorial estratègic  
Tràmit: Pla especial de protecció del castell del Boi, de l'ermita de Sant Bertomeu del Boi i del seu entorn.  
Promotor: Ajuntament de Vistabella del Maestrat.  
Autoritat substantiva: Comissió Territorial d'Urbanisme de Castelló.  
  
Localització: terme municipal de Vistabella del Maestrat.  
Expedient: 086 - 2020 - EAE.  
La Comissió d'Avaluació Ambiental, en sessió celebrada el 30 de setembre de 2021, va adoptar el següent,  
Acord  
Vista la proposta d'informe ambiental i territorial Pla especial de protecció del castell del Boi, ermita de Sant Bertomeu del Boi i del seu entorn, en els termes següents:  
L'Ajuntament de Vistabella del Maestrat remet al Servei Territorial d'Urbanisme (d'ara en avant, STUCS) una sol·licitud per a l'inici del procediment d'avaluació ambiental i territorial estratègica del Pla especial de protecció del castell del Boi, ermita de Sant Bertomeu del Boi i del seu entorn. Este pla especial és remés al Servei d'Avaluació Ambiental Estratègica per a la seua avaluació.  
Per afectar una determinació de l'ordenació estructural, de conformitat amb l'article 34.1 de la Llei 4/1998, d'11 de juny, de patrimoni cultural valencià (d'ara en avant, LPCV), l'aprovació definitiva serà autonòmica. A més, per eixe motiu i com que l'afecció d'este instrument s'estén a part del sòl no urbanitzable, l'òrgan ambiental continua sent la Comissió d'Avaluació Ambiental, i no l'ajuntament.  
  
Per a la present proposta d'acord, els articles referits a la Llei 5/2014, s'entendran mutatis mutandis als corresponents en l'actual Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
A) Documentació presentada  
La sol·licitud d'inici, remesa pel Servei Territorial d'Urbanisme de Castelló, adjunta l'esborrany del Pla especial, document inicial estratègic, estudi d'integració paisatgística i decret del regidor delegat d'Urbanisme, amb els continguts de l'article 50.1 (procediment ordinari) de la llavors vigent Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
La sol·licitud d'inici adjunta els documents en format electrònic següents:  
- Memòria informativa.  
- Plànols d'informació, 16 plànols.  
- Memòria justificativa.  
- Plànols d'ordenació.  
- Ordenances.  
- Estudi de viabilitat econòmica i memòria de sostenibilitat econòmica.  
- Catàleg de proteccions del patrimoni cultural.  
- Document inicial estratègic.  
Els documents que tenen eficàcia normativa en el Pla especial són:  
  
- Ordenances  
- Catàleg de proteccions de patrimoni cultural.  
- Plànols d'ordenació:  
• 0.1 Delimitació i ordenació de l'àmbit del Pla especial (E 1/2000)  
  
• 0.2 Volums i alçàries màximes de les edificacions (E 1/100)  
B) Planejament vigent  
El planejament vigent a Vistabella del Maestrat són les normes subsidiàries de planejament municipal que van ser aprovades definitivament per la Comissió Territorial d'Urbanisme de la Conselleria d'Obres Públiques, Urbanisme i Transport de la Generalitat Valenciana en la sessió realitzada l'11 d'abril de 1995.  
Estes normes subsidiàries han sigut objecte de cinc modificacions puntuals.  
El castell del Boi a Vistabella del Maestrat és bé d'interés cultural i en relació amb la protecció d'este es va dictar la Resolució de 20 d'octubre de 2008, de la Direcció General de Patrimoni Cultural Valencià de la Conselleria de Cultura i Esport, per la qual s'incoa expedient per a la delimitació de l'entorn de protecció del castell del Boi a Vistabella del Maestrat (Castelló), i s'establix la normativa protectora d'este (DOGV 5888, 7 de novembre de 2008) i l'Orde 4/2010, de 10 de febrer, de la Conselleria de Cultura i Esport, per la qual es complementa la declaració de bé d'interés cultural del castell del Boi, a Vistabella del Maestrat, delimitant l'entorn de protecció i establint la seua normativa de protecció (DOGV 6220, 5 de març de 2010).  
  
No obstant això, no disposa de Pla especial de protecció.  
El present pla es realitza amb la finalitat d'establir un marc normatiu adequat per a la protecció dels béns patrimonials existents en el seu àmbit, i de les característiques del paisatge tradicional d'eixa zona i de major rellevància patrimonial i històrica, procurant la protecció dels valors propis del patrimoni cultural, l'adequada integració paisatgística i el respecte i salvaguarda d'estos valors quan es realitzen noves construccions i actuacions de renovació urbana que allí es realitzen.  
  
El Pla especial afecta l'ordenació estructural atés que afecta béns d'interés cultural i sòl actualment classificat com a sòl no urbanitzable comú.  
També pretén ús hostaler en l'àmbit del Pla d'ordenació de recursos naturals del parc natural del Penyagolosa. Este aspecte és el més controvertit i al qual ens referim més avant.  
No s'afecta la classificació del sòl.  
Tot l'àmbit del Pla especial de troba classificat en les vigents normes subsidiàries de planejament municipal com a sòl no urbanitzable de protecció especial forestal.  
El Pla especial afecta una part del sòl no urbanitzable, ja que proposa la inclusió en una zona arqueològica d'una part del sòl no urbanitzable de protecció especial forestal, per estar inclosa dins de l'entorn de protecció dels béns patrimonials que s'hi protegixen i sobre la qual s'establixen unes normes urbanístiques addicionals que prevaldran, en cas de contradicció, sobre les establides per les normes subsidiàries de planejament municipal.  
No afecta cap bé de domini públic no municipal.  
C) Descripció, objecte i justificació  
La part més controvertida de la proposta del Pla especial és la referent a l'actuació descrita en l'informe de la direcció del Parc Natural de Penyagolosa i que posteriorment també indicarem:  
«En el Pla especial es permet l'ús residencial col·lectiu i d'hostaleria en diverses edificacions: antiga hostaleria, mas del Boi i antiga edificació residencial. En estes dos últimes es permet l'elevació d'alçàries i en l'antiga edificació residencial la remodelació, obra de nova planta o construcció alternativa.  
En els plànols d'ordenació es reflectixen dos plantes per als diferents habitatges del mas del Boi, incrementant l'edificabilitat del conjunt de manera significativa.  
L'ús residencial col·lectiu i d'hostaleria considerem que pot resultar totalment o parcialment incompatible en una zona situada en àrea de protecció ecològica (APE) del PORN. L'ús residencial i hostaler, entenem que pot suposar la creació d'un nucli turístic que pot afectar de manera negativa tant els valors ambientals com els culturals sense una avaluació detallada de determinades qüestions.»  
Com s'expressa en la memòria justificativa presentada per l'Ajuntament de Vistabella del Maestrat, l'objecte del pla especial és completar el marc normatiu de protecció per al castell del Boi, declarat bé d'interés cultural, i el seu entorn de protecció, actualment regulats per les normes subsidiàries de planejament municipal, per la Resolució de 20 d'octubre de 2008, de la Direcció General de Patrimoni Cultural Valencià de la Conselleria de Cultura i Esport i per l'Orde 4/2010, de 10 de febrer, de la Conselleria de Cultura i Esport.  
  
Este Pla especial es realitza amb la finalitat d'establir un marc normatiu adequat per a la protecció dels béns patrimonials existents en el seu àmbit, i de les característiques del paisatge tradicional d'eixa zona rural amb rellevància patrimonial de Vistabella del Maestrat, i procurar la protecció dels valors propis del patrimoni cultural, l'adequada integració paisatgística i el respecte i salvaguarda d'estos valors quan s'hi realitzen actuacions.  
L'àmbit del Pla especial comprén una zona entorn del castell del Boi, al terme municipal de Vistabella del Maestrat, que es representa gràficament en els plànols corresponents d'este Pla especial.  
La superfície de l'àmbit del Pla especial comprén 331.528 m², els quals es troben classificats com a sòl no urbanitzable per les normes subsidiàries de planejament municipal de Vistabella del Maestrat que van ser aprovades per la Comissió Territorial d'Urbanisme de Castelló en la sessió realitzada el dia 11 d'abril de 1995.  
El castell del Boi és l'enclavament patrimonial més important de la zona d'estudi, no obstant això, es tracta d'un conjunt de béns més ampli a protegir que ha de ser tractat de manera unitària, destacant els següents elements (pàgina 17/50 de la memòria justificativa):  
1. Castell del Boi: declarat bé d'interés cultural  
2. Ermita de Sant Bertomeu del Boi: declarada bé de rellevància local.  
3. Edifici residencial. Antiga hostaleria de Sant Bertomeu del Boi: declarada bé de rellevància local.  
4. Masia del Boi: no inventariada.  
5. Era i accés empedrat: no inventariada.  
6. Murs de pedra en sec: patrimoni cultural immaterial de la humanitat.  
7. Camí històric i de peregrinacions: camí de Vistabella del Maestrat a Culla. Actualment GR-7  
8. Camí històric d'accés al castell.  
L'àmbit d'este Pla especial i l'entorn de protecció que este establix comprenen una major superfície que la que comprén l'entorn de protecció establit per l'Orde 4/2010, de 10 de febrer, de la Conselleria de Cultura i Esport, per la qual es complementa la declaració de bé d'interés cultural del castell del Boi, a Vistabella del Maestrat, delimitant l'entorn de protecció i establint la seua normativa de protecció (DOGV 6220, 5 de març de 2010).  
Això és pel fet que es proposa l'extensió d'eixe perímetre de protecció amb la finalitat que este empare el perímetre situat al costat del camí històric que comunica Culla amb Sant Joan de Penyagolosa.  
A manera de resum, les dos alternatives proposades estan en la taula de la pàgina 9/122 del DIE i pàgina 10/50 de la memòria justificativa:  
Quant a les alternatives resulta que l'alternativa 0, en cas de no realitzar el que s'ha proposat en este Pla especial i deixar la situació actual del planejament i de l'entorn de protecció delimitat provisionalment fins a l'aprovació d'este, suposaria que no està prou estés l'entorn de protecció dels béns patrimonials existents en l'àmbit del Pla especial i que es pogueren efectuar actuacions dins d'este que podrien suposar una pèrdua dels valors de patrimoni cultural i una incidència negativa en el paisatge de l'àmbit objecte del Pla especial.  
  
L'alternativa de planejament que es proposa consistix a integrar en una adequada ordenació urbanística les edificacions existents en la zona, procurant la preservació i posada en valor del patrimoni cultural i paisatgístic, evitant que puguen realitzar-se construccions en llocs que tradicionalment han estat lliures d'edificació i que es troben oberts a l'accés públic, però permetent actuacions en les edificacions existents que ajuden a la seua conservació, posada en valor i que permeten la seua utilització per a usos compatibles amb la preservació del patrimoni cultural i paisatgístic.  
Així mateix, es cataloguen tots els béns existents en l'àmbit del Pla especial que mereixen una especial protecció i s'establixen les actuacions que podran autoritzar-se en estos i que hauran de garantir-ne la preservació.  
D'acord amb el que s'indica en la pàgina 18/124 del DIE, per a l'obtenció d'informació de patrimoni cultural, entre altres, destaca tindre en compte els documents següents:  
- Resolució de 20 d'octubre de 2008, de la Direcció General de Patrimoni Cultural Valencià de la Conselleria de Cultura i Esport, per la qual s'incoa l'expedient per a la delimitació de l'entorn de protecció del castell del Boi, a Vistabella del Maestrat (Castelló), i s'establix la normativa protectora d'este (DOGV 5888, 7 de novembre de 2008).  
  
- Orde 4/2010, de 10 de febrer, de la Conselleria de Cultura i Esport, per la qual es complementa la declaració de bé d'interés cultural del castell del Boi, a Vistabella del Maestrat, on es delimita l'entorn de protecció i s'establix la seua normativa de protecció (DOGV 6220, 5 de març de 2010). D'acord amb el que es preveu en la Llei 4/1998 d'11 de juny, de patrimoni històric valencià, i atés que cal el preceptiu estudi arqueològic, s'ha fet necessària la realització d'una intervenció arqueològica en mode de prospecció que incorpore un projecte d'intervenció arqueològic que reculla la informació prèvia existent en la zona i sol·licitar autorització a la Direcció General de Patrimoni Cultural Valencià de la Conselleria de Cultura i Esports.  
  
- Arxiu municipal de Vistabella del Maestrat.  
A més, s'indiquen una sèrie de publicacions historicocientífiques, tesis doctorals i altres documents de suport històric.  
S'hi adjunta abundant documentació fotogràfica de la zona a protegir, descripcions i detalls constructius que justifiquen àmpliament l'interés i la necessitat de reconeixement i protecció.  
L'Ajuntament considera en la pàgina 33/50 de la memòria justificativa que no s'ha proposat la implantació de noves construccions sinó la rehabilitació, reconstrucció, millora i conservació de les ja existents.  
  
Per tant, amb l'única alternativa proposada considera que la intervenció proposada en el Pla especial no té incidència en el paisatge, excepte per a la seua millora, conservació i posada en valor.  
A més, amb la finalitat de preservar les vistes cap a les principals fites paisatgístiques, l'alternativa proposada en el Pla especial:  
a) Respectarà les vistes cap a les principals fites del patrimoni natural, com ara moles, penyals o pics més significatius, i del patrimoni cultural, com el castell i l'ermita, entre altres, i establirà mesures per a garantir l'ordenació i la gestió de les seues àrees d'afecció visual.  
  
b) Igualment ordenarà l'entorn en el qual se situen, per a millorar els enclavaments que tenen una major càrrega històrica des del punt de vista del paisatge, preservant les vistes, així com la seua zona d'influència.  
Com indica en la pàgina 38/50 de la memòria justificativa, en tot l'àmbit analitzat únicament es disposa d'una unitat de paisatge de tipus agroforestal, la valoració del qual és molt alta atés que en esta es troben moltes figures ambientals que protegixen i donen valor a la unitat com són:  
- Zona d'especial protecció per a les aus (ZEPA Penyagolosa)  
- Lloc d'interés comunitari (LIC Penyagolosa).  
- Forests d'utilitat pública (forests gestionades per la Conselleria)  
- PATFOR (Pla d'acció territorial forestal). Si bé, tot a l'àmbit del Pla especial se situa dins del sòl forestal no estratègic, en l'entorn pròxim es troba el sòl forestal estratègic.  
- PORN massís del Penyagolosa (Pla d'ordenació i recursos naturals).  
- NS. En les normes subsidiàries del planejament vigent de Vistabella del Maestrat s'establix que tota la zona d'anàlisi es troba en un sòl no urbanitzable de protecció especial forestal (SNUPE Forestal)  
  
Un plànol d'ubicació general dels diferents béns patrimonials en l'àmbit del Pla especial de protecció del castell del Boi, de l'ermita de Sant Bertomeu i del seu entorn el podem veure en la pàgina 25 de 50 de la memòria justificativa.  
  
  
  
D) Document inicial estratègic  
D'acord amb l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el document inicial estratègic presentat per l'Ajuntament s'adjunta a l'esborrany del Pla especial i als plànols d'ordenació.  
  
- Antecedents i àmbit del pla especial.  
- Consideracions d'aplicació del procediment simplificat.  
- Objectius i problemàtica sobre els quals s'actua.  
- Abast, àmbit i possible contingut d'alternatives.  
- Desenvolupament previsible.  
- Diagnòstic de la situació del medi ambient i territori.  
- Justificació de la integració paisatgística en la infraestructura verda.  
- Efectes previsibles sobre el medi ambient.  
- Incardinació en l'Estratègia Territorial de la Comunitat Valenciana.  
- Motivació de l'aplicació del procediment simplificat.  
- Resum d'alternatives.  
- Mesures previstes per a previndre, reduir, mitigar efectes negatius sobre el medi ambient.  
- Seguiment ambiental del Pla especial.  
És especialment rellevant (pàgina 48/52 de la memòria justificativa) que de conformitat amb el Decret 49/2006, de 7 d'abril, del Consell de la Generalitat, pel qual s'aprova el Pla d'ordenació dels recursos naturals del massís de Penyagolosa.  
A la present modificació, en situar-se dins del municipi de Vistabella del Maestrat, és aplicable el que s'indica en el PORN de Penyagolosa, si bé és cert que esta modificació només actua dins de la zona d'influència (ZI) dins de l'àrea denominada APE (àrea de protecció ecològica) on en l'article 94, apartat 2, punt c.2, indica:  
«El règim d'usos en esta subzona és l'establit per les normatives sectorials aplicables i, en particular, per la legislació urbanística i els respectius planejaments urbanístics municipals, amb les condicions específiques que per a esta subzona, o bé per a la zona d'influència (ZI) en el seu conjunt, establixen les normes generals del PORN.»  
  
En este aspecte, el promotor conclou, a diferència de l'informe de la direcció del parc natural, que l'ordenació proposada en la present modificació puntual s'ajusta a les directrius del PORN de Penyagolosa i no es preveu que tinga cap efecte negatiu sobre este.  
  
Finalment, en la pàgina 119 del DIE, el promotor conclou sobre els efectes previsibles sobre el medi ambient, els elements estratègics del territori considerant el canvi climàtic que «no es preveu cap incidència significativa sobre el medi ambient, atés el xicotet àmbit del Pla especial i que el Pla especial regula i limita les actuacions sobre les construccions existents i l'entorn agroforestal que les envolta ni incidència sobre el canvi climàtic».  
E) Consultes realitzades  
La Subdirecció General d'Avaluació Ambiental ha sotmés a consulta la documentació aportada a les administracions afectades següents:  
  
  
Consulta Informe Administració pública consultada  
- 03.12.2020 Servei Territorial d'Urbanisme de Castelló.  
12.01.2021 Direcció General de Cultura i Patrimoni.  
12.01.2021   
09.02.2021  
03.06.2021  
  
11.02.2021 Sub. D. G. Medi Natural  
Servei de Vida Silvestre  
Servei Territorial de Medi Ambient de Castelló / Secció Forestal  
Direcció del Parc Natural de Penyagolosa, LIC i ZEPA  
12.01.2021 12.07.2021 D. G. Obres Públiques, Transport i Mobilitat Sostenible  
Servei de Planificació i Mobilitat Urbana (planificació)  
12.01.2021 Agència de Seguretat i Resposta a les Emergències.  
12.01.2021 29.09.21 Direcció General de Política Territorial i Paisatge (paisatge)  
12.01.2021 21.09.21 Direcció General de Política Territorial i Paisatge (PATRICOVA)  
  
  
Nota: els informes rebuts es poden consultar en la pàgina web  
https://agroambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica quan s'emeta este IATE.  
  
F) Identificació dels possibles efectes sobre el medi ambient  
De les consultes efectuades a les administracions públiques afectades a les quals es referixen els articles 48.d) i 51.1 de la LOTUP indiquem els aspectes següents.  
- Espais naturals protegits / Direcció Parc Natural de Penyagolosa.  
  
L'informe d'11.02.2021 de la direcció del Parc Natural de Penyagolosa indica una sèrie de mancances en la documentació presentada per l'ajuntament promotor que provocaria la no compatibilitat de l'ús com a hostaleria de tres dels béns culturals protegits i que en definitiva posa en dubte este ús o destinació i que es reproduïx a continuació:  
  
Indica que:  
En el Pla especial es permet l'ús residencial col·lectiu i d'hostaleria en diverses edificacions: antiga hostaleria, mas del Boi i antiga edificació residencial. En estes dos últimes es permet l'elevació d'alçàries i en l'antiga edificació residencial la remodelació, obra de nova planta o construcció alternativa.  
En els plànols d'ordenació es reflectixen dos plantes per als diferents habitatges del mas del Boi, incrementant l'edificabilitat del conjunt de manera significativa.  
L'ús residencial col·lectiu i d'hostaleria considerem que pot resultar totalment o parcialment incompatible en una zona situada en àrea de protecció ecològica (APE) del PORN. L'ús residencial i hostaler, entenem que pot suposar la creació d'un nucli turístic que pot afectar de manera negativa tant els valors ambientals com els culturals sense una avaluació detallada de determinades qüestions.  
En este sentit considerem que l'estudi ambiental i territorial estratègic ha d'estudiar:  
- L'impacte de la implantació d'un nucli turístic en una zona forestal aïllada. El nombre d'allotjaments i places de restauració, així com l'increment poblacional permanent i estacional. L'avaluació dels horaris d'activitat i les possibles interaccions amb el medi natural (soroll, il·luminació, circulació de vehicles, etc.).  
- Les necessitats de servicis i subministraments i de les instal·lacions necessàries, electricitat, aigua, telecomunicacions, depuració d'aigües residuals, recollida de residus, etc., per a la població estimada. Definició i ubicació previsible de les instal·lacions i obres necessàries.  
- Estat per trams de la via d'accés des de la CV-170 i necessitats de millores, previsió de trànsit de vehicles i possibles afeccions, considerant la compatibilitat amb la declaració de bé cultural del camí històric de Culla a Sant Joan i GR-7.  
- Anàlisi de l'augment d'edificabilitat i de la reconstrucció (i augment d'alçàries) sobre l'impacte visual i paisatgístic vist des d'un observador extern al recinte protegit. Impacte sobre la possible ocultació de l'ermita i l'hostaleria. Avaluació del recreixement de la masia 4 sobre la insolació de l'hostaleria i sobre l'amplària del camí entre les dos edificacions.  
- És necessari avaluar les actuacions necessàries de l'ordenació proposada quant a emergències (incendis, accidents, etc.).  
- Proposta d'urbanització de l'entorn, accessos, aparcaments, jardins, terrasses i avaluació d'afeccions a l'entorn cultural i paisatgístic.  
  
- Modelització del conjunt i informe de compatibilitat dels òrgans competents en matèria de patrimoni cultural i en matèria de paisatge.  
  
- Urbanisme  
L'informe de 03.12.2020 del Servei Territorial d'Urbanisme de Castelló indica que la documentació presentada és suficient per a l'inici d'este tràmit, segons l'exigit en les lleis d'aplicació.  
Al seu torn, recorda la determinació de l'informe al qual es referix l'article 34.2 de la Llei de patrimoni cultural valencià:  
«En la tramitació d'este instrument de planejament serà determinant l'informe que haurà de sol·licitar-se de la conselleria competent en cultura. Segons el que es preveu en l'article 34.2 de l'LPCV, serà en la tramitació urbanística municipal del pla especial, abans de la seua aprovació provisional pel ple de l'ajuntament, quan haurà d'obtindre's l'informe vinculant de la Conselleria de Cultura.»  
- Subdirecció General de Medi Natural: Vida Silvestre i Forestal  
L'informe de 09.02.2021, del Servei de Vida Silvestre, competent en afeccions a fauna i flora protegida, considera que no hi ha res a informar.  
L'informe de 03.06.2021, de la secció forestal del Servei Territorial de Medi Ambient de Castelló, assenyala que:  
«Les actuacions projectades en la planificació seran compatibles en matèria forestal sempre que complisquen la normativa vigent sobre prevenció d'incendis forestals, especialment amb el que es disposa el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants (DOGV 4678, 27.01.04).  
  
Així mateix, hauran de complir el que es disposa en l'article 30 del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana (PATFOR), que fa referència a les autoritzacions de construccions en l'àmbit forestal, s'estima la presentació, per part del promotor, d'un pla de prevenció d'incendis forestals que contindrà com a mínim mesures de prevenció, protecció i evacuació, contra incendis forestals mitjançant actuacions silvícoles i d'infraestructures»  
- Afecció a carreteres  
L'informe de 12.07.2021, del Servei de Planificació en l'àmbit de les seues competències (afecció a infraestructures de titularitat autonòmica i xarxa estructural viària), d'acord amb la documentació presentada l'esmentat pla no suposa afecció.  
- Domini públic hidràulic / confederació hidrogràfica  
L'informe de 02.04.2021, de la Confederació Hidrogràfica del Xúquer, indica que:  
En la documentació, en la memòria justificativa, en la pàgina 12 figura: «El present Pla especial no afecta cap bé de domini públic no municipal.»  
Posteriorment conclou que «han de quedar intactes totes les competències que la legislació vigent atribuïx a l'Estat en relació amb el domini públic hidràulic.»  
- Infraestructura verda i paisatge  
El promotor indica que el present Pla especial no té incidència en el paisatge que envolta el seu àmbit, més encara quan el principal objectiu és el de millorar la percepció i gestió del paisatge i que, per tant, no li és exigible un estudi d'integració paisatgística.  
No obstant això, l'informe de 29 de setembre de 2021, del Servei d'Infraestructura Verda i Paisatge, indica que el pla proposat sí que té incidència en el paisatge i resulta necessari l'elaboració d'un instrument de paisatge que, atenent l'abast del pla, ha de ser un estudi d'integració paisatgística (EIP), de conformitat amb l'objecte establit per a estos instruments en l'article 6.4 del TRLOTUP.  
Establix, a més, l'informe, una sèrie de consideracions per a tindre en compte.  
L'informe favorable en matèria d'infraestructura verda i paisatge, en fases posteriors de tramitació, requerirà la incorporació al Pla dels requeriments exposats en este informe.  
Inundabilitat  
L'informe del Servei de Gestió Territorial, de data 21.09.21, indica que el Pla especial no es troba afectat per perillositat d'inundació  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP) derogada pel Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
La proposta de Pla especial en afectar una determinació de l'ordenació estructural, de conformitat amb l'article 34.1 de la Llei 4/1998, d'11 de juny, de patrimoni cultural valencià (d'ara en avant, LPCV), l'aprovació definitiva serà autonòmica. A més, per eixe motiu i com que l'afecció d'este instrument s'estén a part del sòl no urbanitzable, l'òrgan ambiental és la Comissió d'Avaluació Ambiental, i no l'ajuntament.  
  
El contingut del Pla especial de protecció es regula d'acord amb el que es disposa en l'article 39 de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del patrimoni cultural valencià.  
H) Valoració ambiental d'acord amb els criteris de l'annex VIII de la LOTUP.  
Per les característiques dels plans i programes i per les característiques dels efectes i de l'àrea probablement afectada.  
El Pla especial no és el marc de projectes sotmesos a avaluació d'impacte ambiental.  
No té incidència en el model territorial, ja que es pretén completar el marc normatiu de protecció.  
Al present pla especial en situar-se dins del municipi de Vistabella del Maestrat li és aplicable el que s'indica en el PORN de Penyagolosa, si bé és cert que esta modificació només actua dins de la zona d'influència (ZI) dins de l'àrea denominada APE (àrea de protecció ecològica) on en l'article 94, apartat 2, punt c.2 assenyala: «El règim d'usos en esta subzona és l'establit per les normatives sectorials aplicables i, en particular, per la legislació urbanística i els respectius planejaments urbanístics municipals, amb les condicions específiques que per a esta subzona, o bé per a la zona d'influència (ZI) en el seu conjunt, establixen les normes generals del PORN.»  
La zona de l'àmbit nord-est corresponent a la present modificació puntual coincident amb l'àrea de protecció ecològica (APE) del PORN del massís de Penyagolosa.  
En este sentit, l'informe de la direcció del parc natural establix la incompatibilitat de l'actuació proposada atés que manca d'una certa informació que la fa inviable, per la qual cosa ens remetem a este informe els aspectes més destacats del qual els hem reproduïts en l'anterior apartat F del present de l'informe ambiental i territorial estratègic.  
  
Si té afecció en el paisatge que pot valorar-se a través d'un estudi d'integració paisatgística.  
I) Proposta d'acord  
Segons el que s'establix l'article 51 de la LOTUP (actualment Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge), per considerar, d'acord amb els criteris de l'annex VIII ressenyats en l'apartat anterior i tenint en consideració els informes emesos es conclou que el procediment d'avaluació ambiental simplificada és suficient per a determinar que la proposta de Pla especial de protecció del castell del Boi, l'ermita de Sant Bertomeu del Boi i del seu entorn encara que presenta efectes ambientals sobre el medi ambient, en relació amb l'espai natural protegit i el paisatge es pot continuar la tramitació de l'expedient amb l'informe favorable previ de les dos administracions sectorials.  
  
S'emet informe ambiental i territorial estratègic (IATE) favorable, sempre que s'atenguen les següents consideracions, i en este cas l'ajuntament (òrgan promotor) podrà continuar la tramitació de l'expedient pel procediment simplificat:  
1. Prèviament a l'aprovació definitiva del Pla especial, este s'haurà de modificar i completar amb les qüestions indicades en l'informe d'11.02.2021, de la direcció del Parc Natural de Penyagolosa i s'obtindrà nou informe favorable, havent d'incorporar, si és el cas, les determinacions que en este s'indiquen.  
En cas d'informe desfavorable del parc natural, el present IATE es considerarà desfavorable.  
2. Prèviament a l'aprovació definitiva s'haurà d'obtindre informe favorable de patrimoni cultural.  
3. Es prendran les mesures de prevenció d'incendis forestals indicades en l'informe de la secció forestal de Castelló reproduïdes en l'apartat F, derivades de l'aplicació del Pla d'acció territorial forestal. Qualsevol actuació que es requerisca sobre el sòl forestal haurà de tindre la conformitat de l'òrgan competent en matèria forestal atés l'entorn i la naturalesa de sòl forestal en el qual se situa el Pla especial de protecció.  
  
4. S'haurà d'elaborar l'estudi d'integració paisatgística que indica l'informe del Servei d'Infraestructura Verda i Paisatge, a més de tindre en compte les consideracions que s'hi indiquen, i sol·licitar un nou informe que incloga, si és el cas, les determinacions que en este s'assenyalen.  
Segons el que s'establix en l'article 51.7 de la LOTUP (llei vigent en el moment de la sol·licitud), l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera aprovat el pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent:  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 53.2.b del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que antecedix, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla especial de protecció del castell del Boi, l'ermita de Sant Bertomeu del Boi i del seu entorn per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i als efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 19 d'octubre de 2021.- El secretari de la Comissió d'Avaluació Ambiental: José del Valle Arocas.»  
  
València, 24 de gener de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.